text: Om jeg har boet her altid? Slet ikke. Kun siden 1949
  06 oktober 2011 kl. 10.56
  Gammel gård i Augustborg har fået en pris - det samme har nybyggeri i Fynshav.
  To smukke bygninger har fået priser for smuk bygningskultur - en gammel gård og et nyt idrætscenter.
  Den gamle gård ligger i Augustenborg.
  Gården ejes af 91-årige Marie Andersen. Med hjælp fra sønnen Børge har hun selv stået for den løbende restaurering, og har formået at bevare gårdens oprindelige udtryk.
  Det var borgmester Aase Nygaard, der uddelte priserne.
  Hun spurgte blandt andet Marie Andersen, om hun altid havde boet på gården.
  -Nej da. Slet ikke. Kun siden 1949, svarede Marie.
  Prisen for smukt nybyggeri gik til Diamanten, Fynshavs nye Kultur- og Idrætscenter. 
  Aase Nyegaard fremhævede Diamanten som et fremragende eksempel på nytænkning inden for halbyggeri.
  